Az 1978-as évadban Ronnie Petersonnak esélye lett volna megszerezni a vb-címet, és csupán csapattársával, Mario Andrettivel viaskodott, Monzában mégis utolérte a halál. Egy rajtbaleset nyomán autója a védőkorlátnak csapódott és kigyulladt. Lábtöréssel szállították kórházba, és a szakszerűtlenül, késlekedve ellátott törés következtében kialakult zsírembólia miatt a következő napon életét vesztette. Sokan, köztük a versenyzők nagy része a fiatal Riccardo Patresét, a baleset egyik résztvevőjét vádolta Peterson haláláért, és bíróság elé is állították, de sikerült tisztáznia magát.